
ASSEMBLEA SOCIS I SÒCIES Dissabte 11 de Gener de 2020 

En aquesta Assemblea van participar un total de 63 Participants socis/es de l'entitat i 7 
acompanyants. 

La Laura Gonzàlez va començar explicant la importància de la reunió, ja que l'últim any, arrel 
de la urgència del tema del local, no es van poder fer les assemblees i plantejar els espais 
organitzatius com calia. 

Aquest any ens toca "posar-nos les piles" amb l'organització de l'entitat i de les activitats. 

Els punts dels que es van parlar a l'assemblea van ser els següents: 

1. Breu explicació de la situació actual respecte la SEU SOCIAL. 

2. Renovació de la JUNTA DIRECTIVA 

3. NOM de l'Entitat. 

4. PROJECTES 

5. TALLERS I CURSOS 

6. COMISSIONS 


1 BREU EXPLICACIÓ DE LA SITUACIÓ ACTUAL RESPECTE LA SEU SOCIAL 

S'explica que fins ara s'estaven mirant dues opcions, una a Gràcia i una altra al Carrer Homer 
(molt a prop) de la seu actual. La de Gràcia finalment no havia arribat a bon port i no es podria 
concretar. La opció del carrer Homer està encara en vies de negociació, però no tenim moltes 
esperances. L'equip continuarà treballant per trobar més opcions. 

S'expliquen les PRIORITATS a l'hora de buscar nous locals: 

Poca inversió a nivell infraestructural. 

Es buscarà al Districte a prop de la seu actual, però no es descarten altres districtes 
propers, sempre prenent de referència la zona del local actual. 

En el moment en què trobem un local amb les condicions adequades, farem les gestions per 
poder llogar-lo. 

2 RENOVACIÓ DE LA JUNTA DIRECTIVA 

Durant el primer trimestre d'aquest any 2020 realitzarem unes noves eleccions perquè socis i 
sòcies voteu als vostres representants a la Junta Directiva, us explicarem el procés per 
presentar la vostra candidatura més endavant. 






3 NOM DE L'ENTITAT 

A partir de les últimes comunicacions a premsa, trobades amb altres entitats o institucions, a la 
jornada que vàrem organitzar al mes de novembre i en diferents moments d'aquest últim any, 
des dels membres de l'equip de l'entitat s'ha constatat que, en general, el nom de l'entitat 
porta a confusió. 

El nom actual, GRUP CALIU - l'Ateneu Divers, va sortir d'una assemblea, com a idea de fer una 
transició al model ateneista, en la que poc a poc, el nom de GRUP CALIU anés perdent 
importància, però la veritat és que la gent es confon molt. 

Des de l'equip es proposa accelerar aquesta transició i canviar el nom a ATENEU DIVERS. 

Es realitza una votació a ma alçada amb els participants de l'assemblea: 

OPCIÓ 1: Mantenir el nom GRUP CALIU - l'Ateneu Divers: 32 Vots. 

- OPCIÓ 2: Canviar el nom a ATENEU DIVERS: 35 Vots. 

S'aprova el canvi de nom i en breu es procedirà a realitzar el canvi de nom al registre 
d'entitats. 

4 PROJECTES 

4.1 PARTICIPACIÓ CIUTADANA 

És un projecte que pretén fomentar la participació de les persones sòcies de l'entitat a la 
vida social i cultural del Districte. Per a les persones sòcies de l'entitat, aquest projecte 
representa l'oportunitat d'esdevenir part activa i protagonista en les activitats culturals i 
festives de l'entorn, però a més, permet visibilitzar el col·lectiu de persones amb 
discapacitat intel·lectual en general. 

La proposta serà presentada en 2 anys, 2020 i 2021, durant els quals l'entitat participarà de 
forma activa a l'entorn (Calçotada, Sant Jordi, Sant Vicenç de Sarrià, Sant Joan, Festa 
Major...) Aquest projecte també preveu la presentació de l'entitat a sectors específics 
d'edat, així al 2020 es farà una activitat destinada a infants i joves, i al 2031 una destinada a 
persones grans. De moment us podem avançar que el Halloween/Castanyada d'enguany, el 
dissabte 31 d'octubre per la tarda, l'entitat organitzarà un cercavila o recorregut pels 
carrers del Farró, amb una temàtica de terror, l'activitat estarà destinada a infants i joves, i 
l'organitzarem juntament amb d'altres entitats culturals del Districte. 


4.2 30è ANIVERSARI 2021 

A partir del segon semestre d'enguany començarem a plantejar l'organització dels diferents 
actes que podríem realitzar per a la celebració del 30è Aniversari de l'entitat. 

4.3 SORTIDES I VACANCES 


En breu us enviarem una enquesta en què us preguntarem sobre la previsió que teniu per 
als diferents viatges i sortides d'enguany, Setmana Santa, Estiu i el pont del Desembre. 

El projecte de Sortides i Vacances es planteja a partir de diferents modalitats de participació 
en funció del nivell d'autonomia de cada participant: 

• Modalitat SENSE ACOMPANYANTS: 

En aquesta modalitat els i les participants del viatge podran comptar amb el suport de 
l'ATENEU DIVERS per la organització del viatge però NO Hl HAURÀ CAP TIPUS 
D'ACOMPANYAMENT DURANT EL VIATGE. 

• Modalitat ASSISTÈNCIA TELEFÒNICA: 

L'entitat oferirà el suport per l'organització del viatge, els i les participants aniran sols 
de viatge però tindran com a suport un telèfon d'un acompanyant 24h que els podrà 
atendre des de Barcelona. 

• Modalitat COM SEMPRE: 

Aquesta és la modalitat de viatge que s'ha anat fent cada any. 

En breu us enviarem un correu electrònic amb tots els detalls d'aquesta iniciativa . Cada 

cas es valorarà des de l'equip i ens reservarem el dret de proposar-vos alguna o altra 
opció. 

4.4 ESPORTS 


• PISCINA: Al llarg del 2019 havia baixat molt la participació en aquest projecte, però 
sobretot a l'últim trimestre, a més, l'activitat sortia deficitària per l'entitat, així que es 
decideix cancel·lar l'activitat de piscina com es feia fins ara. Es proposa que les 
persones que ho desitgin puguin participar a través del projecte ACTIVA'T, en el que els 
i les participants poden participar d'una instal·lació esportiva de forma gratuïta. 

• PROJECTE ACTIVA'T: La Laura Gonzàlez va presentar l'Eduard Bigorra, actual 
encarregat del projecte, qui va explicar que el projecte consisteix en participar a 
algunes instal·lacions de Barcelona un cop a la setmana, ja sigui realitzant entrenament 
a la sala de fitness, activitats dirigides o piscina. 

• EXPERIÈNCIES ESPORTIVES: Durant aquest 2020 es proposarà una activitat esportiva 
trimestral. Aquestes activitats es realitzaran amb equips de diferents modalitats 
esportives, (freesbee, rugby, tamborí...) que dinamitzaran i compartiran la seva 
activitat amb nosaltres. 









4.5 DONES I MASCULINITATS ALTERNATIVES 


Des de l'entitat es considera que treballar la perspectiva de gènere és un eix transversal, i 
al qual si li ha de donar molta més importància i presència. 

Es continuarà el Grup de Dones que ja ve funcionant des de fa uns anys, comptant amb la 
presència de diferents professionals que vinguin a conduir algunes de les sessions. 

Pel que fa al grup de Masculinitats Alternatives, es farà de forma regular, combinant 
espais d'intercanvi d'experiències i opinions amb sessions conduïdes per professionals. 

ACTIVITATS OBERTES A LA CIUTADANIA 


Fins ara els i les participants de l'Ateneu Divers han tingut poc protagonisme a l'hora de 
dotar de temàtica i idees tant el PER FI ÉS DIVENDRES com el DISSABTE TEMÀTIC. 

Una de les propostes per a aquest 2020 és que la participació en la decisió i la organització 
de les activitats obertes a la ciutadania sigui molt més important. 

Durant l'Assemblea es va realitzar un recull de propostes obertes: 

o PER FI ÉS DIVENDRES 

Humoristes, Exhibicions o tallers: PoleDance, Capoeira, Country, Bachata. Estils 
musicals: Rap, Rock, Jazz, Flamenc, Piano, Coral o Gospel, Bandes Sonores 
Originals de Pel·lícules. 

o DISSABTE TEMÀTIC 

Temes: Actualitat Política, Experiències de Voluntariat (Gent gran. Hospitals, 
Monitoratge), Mediambient, Bullying, Cultura Popular, llibres musicals. 
Xerrades sobre països (costums, cultura...). Experiències de persones que 
hagin viscut en una dictadura. Maquillatge i caracterització. 


5 TALLERS I CURSOS 


Es va passar una enquesta de valoració dels tallers, que es continuarà passant entre setmana 
per les persones que no hagin assistit a l'assemblea. 








6 COMISSIONS 


Des de l'equip de l'Ateneu Divers es fa constar que la participació en l'organització de les 
comissions, en els espais de decisió, és molt reduïda en referència a la gent que hi participa de 
les activitats. Es planteja una nova manera d'organitzar les assemblees de les comissions: Totes 
les comissions es reuniran un cop per trimestre, un dissabte a la tarda totes les comissions a la 
vegada. Així tots i totes les participants podran portar propostes de qualsevol comissió. 

Es recorda la importància de portar propostes a aquesta reunió, i que no siguin els i les 
acompanyants qui proposin activitats únicament. 

El proper Dissabte 18 de gener a les 18h de la tarda es reuniran TOTES les comissions per 
preparar el Ir trimestre de l'any. 


Dissabte 11 de gener de 2020. 


Equip de l'ATENEU DIVERS. 



